In nomine Domini, amen. Universis presentes litteras inspecturis, officialis curie decani Autissiodorensis, salutem in Domino. Noveritis quod coram mandato nostro, videlicet, Johanne Championis, clerico publico, autoritate apostolica et dicte curie notario jurato in hac parte commissario nostro, propter hoc personaliter constitutus discretus vir magister Egidius de Paisiaco, clericus, confessus fuit se recepisse et habuisse, habere et tenere de venerabili domino Phelisio de Coauduno, avunculo suo charissimo, canonico et lectore ecclesie Autissiodor., libros inferius nominatos precario seu etiam commodato. Videlicet: Decretum, in pergameno caprino, cum apparatu ordinario. Item, Decretales, partim in froncina et partim in pergameno caprino, cum apparatu ordinario. Item, Innocentium qui continet apparatum Compostolani. Item, parvum volumen in froncina, cum apparatu ordinario et decima collatione. Item, Codicem, in froncina cum apparatu ordinario. Item, Digestum vetus, in froncina, cum apparatu ordinario. Item, Digestum novum, in froncina, cum apparatu ordinario. Item, sextum librum Decretalium, in pergameno vitulino, cum apparatu Johannis Monachi quondam cardinalis...... in fine dicti sexti libri est apparatus domini Digni de Missello legum professoris, super titulo de regulis juris libro sexto Decretalium. Item, apparatum domini Hostiensis, in duobus voluminibus. Item, Breviarium pulcherrimum, ad usum Autissiod. notatum, in duabus partibus, in pergameno vitulino. Item, summam libellorum Gaufredi, in utroque jure. Item, unum librum continentem summam de utilitate contradictionis humane, et librum Bernardi qui incipit: Multi multa..... Item, alie multe autoritates multum notabiles, et quidam sermones. Item, summam M.P. de vineis, incipit: Collegerunt pontifices. Item, Decretum abbreviatum. Item, summam Mandagoti de electionibus, cum apparatu. Item, textum sexti libri. Quos libros omnes, etc.